Na temelju članka 26. stavka 3. Zakona o vodama ("Narodne novine" broj 153/09 i broj 130/11) i članka 32. Statuta Općine Matulji ("Službene novine" Primorsko-goranske županije broj 26/09, 38/09-ispravak), Općinsko vijeće Općine Matulji, na sjednici održanoj dana 17.prosinca 2012.godine donosi

**PLAN GRADNJE VODNIH GRAĐEVINA**

**ZA RAZDOBLJE 2012.- 2014 GODINA**

Članak 1.

Ovim planom utvrđuju se vrste vodnih građevina koje se planiraju graditi u razdoblju 2012.-2014. godine kao i izvori sredstava za financiranje gradnje.

Članak 2.

U razdoblju 2012.-2014. godine na području Općine Matulji planiraju se graditi slijedeće vodne građevine :

|  |  |  |  |
| --- | --- | --- | --- |
| Redni broj: | Vrsta vodnih građevina |  Procijenjena vrijednost u periodu 2012 - 2014  | Izvori sredstava |
|  vodoopskrba  |  odvodnja  |  sveukupno  |
| 1. | Uređaj za pročišćavanje otpadnih voda |  -  |  7.000.000  |  7.000.000  | - Naknada za razvoj (~20%)od toga iz Opatije (~13%),  iz Lovrana (~5%) i  iz Matulja (~2%)- Državni proračun (~24%)- Hrvatske vode (~6%)- Supsidijarni zajam (~50%)- Komunalac (PDV) |
| 2. | Kolektori sanitarne kanalizacije na Sjevernom i Južnom dijelu naselja Matulji |   |  19.300.000  |  19.300.000  | - Naknada za razvoj (~20%)- Državni proračun (~24%)- Hrvatske vode (~6%)- Supsidijarni zajam (~50%)- Komunalac (PDV) |
| 3. | Vodoopskrba uz kolektore sanitarne kanalizacije na Sjevernom i Južnom dijelu naselja Matulji |  2.000.000  |  -  |  2.000.000  | - sredstva proračuna- Hrvatske vode-Komunalac |
| 4. | Vodoopskrba i sanitarna kanalizacija u radnoj zoni R-2 u Matuljima |  4.500.000  |  6.500.000  |  11.000.000  | - sredstva proračuna- Hrvatske vode-Komunalac |
| 5. | Kolektori sanitarne kanalizacije i vodoopskrba naselja Gornji i Donji Rukavac |  1.000.000  |  7.000.000  |  8.000.000  | - sredstva proračuna- Hrvatske vode-Komunalac |
| 6. | Rekonstrukcija transportnog cjevovoda Rupa-Brdce |  10.600.000  |  -  |  10.600.000  | ´- sredstva proračuna- Hrvatske vode-Komunalac |
| 7. | Kolektori sanitarne kanalizacije i vodoopskrba naselja Frlanija |  1.500.000  |  5.500.000  |  7.000.000  | ´- sredstva proračuna- Hrvatske vode-Komunalac |
| 8. | Izgradnja vodoopskrbne mreže i sekundarnih kolektora sanitarne kanalizacije prema Odluci Općinskog vijeća Općine Matulji |  3.000.000  |  3.000.000  |  6.000.000  | ´- sredstva proračuna- Hrvatske vode-Komunalac |
| 9. | Projektiranje sustava sanitarne kanalizacije i vodoopskrbe sustava naselja Jušići, Jurdani, Mučići,Permani, Miklavija i Bregi |  1.000.000  |  1.000.000  |  2.000.000  | ´- sredstva proračuna- Hrvatske vode-Komunalac |

Članak 3.

U Proračunima Općine Matulji za razdoblje 2012.- 2014. godine osigurati će se sredstva za gradnju vodnih građevina iz članka 2. ovog Plana, ukoliko i drugi sudionici osiguraju financijska sredstava propisana ovim Planom.

Članak 4.

Plan gradnje vodnih građevina provodi „Komunalac d.o.o.“ Opatija koji u provedbi ima prava i obveze investitora, a o čemu će kvartalno izvještavati Općinsko vijeće Općine Matulji.

Članak 5.

Ovaj Plan stupa na snagu osmog dana od dana objave u «Službenim novinama Primorsko – goranske županije»

Klasa: 325-01/12-01/12

Ur.broj: 2156-04-01-12-1

Matulji, 17.12.2012.

OPĆINSKO VIJEĆE OPĆINE MATULJI

Predsjednik Općinskog vijeća

Željko Grbac,oecc.